proxectonos/corpus_dominio_legal_administrativo_tmp huggingface dataset:
ORDE do 1 de xullo de 2002 pola que se modifica a do 30 de novembro de 2000 pola que se establecen as bases e condicións e se regula o procedemento de concesión de axudas de carácter socioeconómico.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 08/07/2002

O Regulamento (CE) nº 2792/1999 do Consello do 17 de decembro, polo que se definen as modalidades e condicións das intervencións con finalidade estructural no sector da pesca, que constitúe un marco para o conxunto das intervencións estructurais no sector pesqueiro realizadas no territorio dun Estado membro, establece no seu artigo 12, a posibilidade de establecer medidas socioeconómicas para aqueles pescadores que exerzan a súa actividade profesional principal a bordo dun buque de pesca marítima en activo.
O Real decreto 3448/2000, do 22 de decembro, polo que se establece a normativa básica das axudas estructurais no sector pesqueiro, establece no capítulo XVI, as condicións, fins, controis e requisitos e órgano competente en tramita-las medidas socioeconómicas.
Dentro do marco establecido pola normativa comunitaria e pola básica do Estado, a Comunidade Autónoma de Galicia estableceu por medio da Orde do 30 de novembro de 2000 pola que se establecen as bases e condicións e se regula o procedemento de concesión de axudas de carácter socioeconómico.
Dentro do marco socio-político actual, faise preciso clarexa-los posibles beneficiarios das diferentes medidas socioeconómicas. Por todo o exposto e no uso das facultades que me foron conferidas
DISPOÑO:
Artigo 1º
Modifícase o primeiro parágrafo do artigo 5º da Orde do 30 de novembro de 2000 pola que se establecen as bases e condicións e se regula o procedemento de concesión de axudas de carácter socioeconómico, quedando redactada como segue:
Artigo 5º, parágrafo primeiro:
Poderán ser beneficiarios destas axudas os pescadores que sexan tripulantes de buques pesqueiros con porto base na Comunidade Autónoma de Galicia e que reúnan todos e cada un dos requisitos e condicións establecidos máis adiante para cada unha das medidas, así como os establecidos na normativa básica estatal e comunitaria.
Disposicións derradeiras
Primeira.-Facúltase o director xeral de Estructuras e Mercados da Pesca para o desenvolvemento desta orde.
Segunda.-Esta orde entrará en vigor ó día seguinte da súa publicación no Diario Oficial de Galicia.
Santiago de Compostela, 1 de xullo de 2002.
Enrique César López Veiga
Conselleiro de Pesca e Asuntos Marítimos
ORDE do 28 de xuño de 2002 pola que se convocan axudas de formación en réxime de empresa tutelada para os alumnos do Instituto Galego de Formación en Acuicultura (Igafa).
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 08/07/2002

Por Orde do 18 de febreiro de 2002 convocáronse catro bolsas de formación en réxime de empresa tutelada. Rematado o proceso de selección quedan vacantes dúas bolsas para a realización dun proxecto de xestión e producción de cría de bivalvos na modalidade de empresa tutelada, na que a entidade formadora, Instituto Galego de Formación en Acuicultura, facilita un período de práctica laboral nun ámbito de empresa ficticia na que se reproducen os medios e procesos de producción e xestión reais, pero que a titularidade dos medios de producción é da entidade responsable do proceso de formación.
Existindo crédito suficiente na aplicación orzamentaria correspondente, resulta necesario proseguir ese período de práctica laboral e seleccionar outro equipo de dúas persoas para participar nese itinerario de perfeccionamento profesional.
Polo exposto, esta consellería
DISPÓN:
Artigo 1º
Con cargo á aplicación orzamentaria 12.04.322S.480.0 Formación Profesional FSE, dos orzamentos xerais da Comunidade Autónoma de Galicia para o ano 2002, convócanse dúas bolsas, cofinanciadas polo Fondo Social Europeo, para a especialización posformativa para alumnos de formación profesional específica do Igafa.
Artigo 2º
A solicitude e concesión destas axudas rexerase polas bases do anexo I da Orde do 18 de febreiro de 2002 (DOG nº 41, do 26 de febreiro).
Artigo 3º
O importe global máximo que acadará o conxunto das axudas é de 16.200 euros.
Disposicións derradeiras
Primeira.-Facúltase a directora xeral de Innovación e Desenvolvemento Pesqueiro para dicta-las normas necesarias para o desenvolvemento e execución desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 28 de xuño de 2002.
Enrique César López Veiga
Conselleiro de Pesca e Asuntos Marítimos
ORDE do 5 de xuño de 2002 pola que se fixa o prezo de venda ó público de diversas publicacións.
CONSELLERÍA DE SANIDADE — III. OUTRAS DISPOSICIÓNS — 08/07/2002

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Estes prezos entenderanse con IVE incluído.
Santiago de Compostela, 5 de xuño de 2002.
José Mª Hernández Cochón
Conselleiro de Sanidade
ANEXO I
-Programa de saúde bucodental en atención primaria: 29,62 euros.-Programa de saúde bucodental en atención primaria: 17,66 euros.-Protocolo de actividade 2002. Edición bilingüe: 9 euros.
RESOLUCIÓN do 30 de xaneiro de 2002 pola que se inscribe a Asociación Artesáns dos Camiños (ADC) no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 08/07/2002

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Artesáns dos Camiños (ADC), de data 27 de decembro de 2001.
Visto o Decreto 45/2001, do 1 de febreiro, de refundición da normativa en materia do Camiño de Santiago.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia.
RESOLVO:
Que a Asociación Artesáns dos Camiños (ADC) quede inscrita no Rexistro de Entidades de Promoción do Camiño de Santiago co número 135.
Santiago de Compostela, 30 de xaneiro de 2002.
Andrés González Murga
Secretario xeral da Consellería de Cultura, Comunicación Social e Turismo
ORDE do 25 de xuño de 2002 pola que se declara de interese galego a Fundación Galega contra o Narcotráfico e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE — III. OUTRAS DISPOSICIÓNS — 11/07/2002

Con data do 3 de xuño de 2002 foi publicada no Diario Oficial de Galicia a orde da Consellería da Presidencia e Administración Pública do 23 de maio de 2002, pola que se clasifica de interese benéfico-social a Fundación Galega contra o Narcotráfico, adscribíndoa á Consellería de Sanidade, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos ten como obxecto loitar contra o tráfico ilícito de drogas e as súas consecuencias, a través do teléfono antidroga de denuncia, prevención e axuda ó drogodependente; colaboración permanente coas forzas e corpos de seguridade do Estado, celebración de xornadas e foros de debate, propostas lexislativas e outras actividades.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o regulamento de organización e funcionamento das fundacións de interese galego,
DISPOÑO:
Primeiro.-Declarar de interese galego a Fundación Galega contra o Narcotráfico, ó cumpriren os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Galega contra o Narcotráfico, no Rexistro de Fundacións de Interese Galego, sección da Consellería de Sanidade, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a lle render contas anualmente ó protectorado e xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento ó protectorado con anterioridade ó inicio do exercicio económico para o que se formula e debendo solicita-las preceptivas autorizacións do protectorado cando sexan necesarias.
Santiago de Compostela, 25 de xuño de 2002.
José María Hernández Cochón
Conselleiro de Sanidade
ORDE do 13 de xuño de 2002 pola que se prorroga a declaración provisional das seguintes zonas propostas para a súa inclusión na Rede Europea Natura 2000, como espacios naturais en réxime de protección xeral.
CONSELLERÍA DE MEDIO AMBIENTE — III. OUTRAS DISPOSICIÓNS — 18/06/2002

Ó abeiro das competencias que a Comunidade Autónoma de Galicia ten en materia de conservación da natureza foi regulada a figura do espacio natural en réxime de protección xeral, mediante o Decreto 82/1989, do 11 de maio.
A Consellería de Medio Ambiente, facendo uso da facultade outorgada polo artigo 6º do devandito Decreto 82/1989, declarou provisionalmente como espacios naturais en réxime de protección xeral os que conforman a proposta galega de Lugares de Importancia Comunitaria mentres a Unión Europea non se pronunciara definitivamente sobre esta relación.
Transcorrido o prazo dun ano sen que a Unión Europea emitise o seu pronunciamento, cómpre prorroga-lo réxime de protección das seguintes zonas por outro ano máis.
En consecuencia, e de acordo co establecido no artigo 30.1º.3 do Estatuto de autonomía para Galicia e no Real decreto 1535/1984, do 20 de xuño, polo que se transfiren á Comunidade Autónoma de Galicia funcións e servicios en materia de conservación da natureza, e en uso das atribucións que me confire a Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, e pola Lei 12/1989, do 4 de outubro,
DISPOÑO:
Artigo único.-Prorrogar por un ano a declaración provisional dos espacios enumerados no anexo da Orde do 7 de xuño de 2001 (Diario Oficial de Galicia nº 118, do 19 de xuño) como espacios naturais en réxime de protección xeral, nos mesmos termos que figuran na devandita orde.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 13 de xuño de 2002.
José Carlos del Álamo Jiménez
Conselleiro de Medio Ambiente
RESOLUCIÓN do 30 de maio de 2002, da Dirección Xeral de Conservación da Natureza, pola que se crea o couto de pesca intensiva da Ulloa no río Ulla.
CONSELLERÍA DE MEDIO AMBIENTE — III. OUTRAS DISPOSICIÓNS — 18/06/2002

O capítulo II do Regulamento de ordenación da pesca fluvial e dos ecosistemas acuáticos continentais (Decreto 130/1997, do 14 de maio), establece no seu artigo 12 a clasificación dos coutos de pesca fluvial das augas continentais galegas, entre os que recolle no seu punto b) os coutos de pesca intensiva.
Tendo en conta o artigo 15 de Regulamento de ordenación da pesca fluvial e dos ecosistemas acuáticos continentais, que establece o procedemento de creación dos coutos de pesca fluvial.
Tendo en conta que no expediente remitido pola Delegación Provincial de Lugo consta a seguinte documentación:
-O plan de xestión de recursos piscícolas.
-A proposta do Servicio Provincial de Conservación da Natureza.
-O proceso de información pública iniciado no Diario Oficial de Galicia nº 67, do 8 de abril de 2002, que concluiu sen se ter presentado alegacións.
-O informe favorable do Comité Provincial de Pesca Fluvial incluído na acta da xuntanza extraordinaria do 25 de abril de 2002.
A Dirección Xeral de Conservación da Natureza, ó abeiro do artigo 15.2º do Regulamento de ordenación da pesca fluvial e dos ecosistemas acuáticos continentais, resolve aproba-la creación do couto de pesca intensiva da Ulloa nos seguintes termos:
Couto: A Ulloa.
Concellos: Monterroso e Antas de Ulla.
Límite superior: presa de Parteme.
Límite inferior: Ponte Pedriña na estrada Lugo/Pontevedra.
Km: 2,34.
Categoría: pesca intensiva.
Número de permisos: 20 por día.
Cota por pescador e día: 15 troitas.
Santiago de Compostela, 30 de maio de 2002.
Francisco García-Bobadilla Prósper
Director xeral de Conservación da Natureza
CENTRO INFORMÁTICO PARA A XESTIÓN TRIBUTARIA,
ECONÓMICO-FINANCEIRA
E CONTABLE
ORDE do 16 de maio de 2002 pola que se fixan os prezos de venda ó público de diversas publicacións da Consellería de Familia e Promoción do Emprego, Muller e Xuventude.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 24/06/2002

A Lei 31/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións que se relacionan no anexo.
2. Estes prezos entenderanse con IVE incluído.
Disposición derradeira
Única.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 16 de maio de 2002.
Manuela López Besteiro
Conselleira de Familia e Promoción do Emprego, Muller e Xuventude
ANEXO
-Revista galega de emprego. Nº 2: 9,02 A.-Revista gallega de empleo. Nº 2: 9,02 A.-Outono fotográfico 2001. II Certame Galego de Imaxe Artística Xuventude 2001: 11,42 A.
-Contos do dereito e do revés (obra completa): 12,02 A.
ORDE do 28 de maio de 2002 pola que se fai pública a ampliación do importe existente para a concesión de axudas destinadas á prestación de servicios sociais polas corporacións locais convocadas pola Orde do 4 de abril de 2002.
CONSELLERÍA DE ASUNTOS SOCIAIS — III. OUTRAS DISPOSICIÓNS — 24/06/2002

A Orde do 4 de abril de 2002, pola que se convocan axudas destinadas á prestación de servicios sociais polas corporacións locais, (Diario Oficial de Galicia nº 73, do 16 de abril ), establece no seu artigo 6 o importe da cuantía máxima das axudas que ó abeiro dela poderán ser concedidas ós seus solicitantes.
Non obstante, e como existen outras dotacións que poden ser utilizadas para os mesmos fins, cómpre amplia-lo importe da contía máxima das axudas que poderán ser concedidas ó abeiro da referida Orde do 4 de abril de 2002, coa finalidade de facer chegar estas ó maior número de beneficiarios posible.
Por todo o exposto, e no uso das facultades que me foron conferidas,
DISPOÑO:
Artigo único.
Primeiro.-Amplíase o importe da contía máxima que se vai conceder ó abeiro da Orde do 4 de abril de 2002, pola que se establecen axudas para a prestación de servicios sociais polas corporacións locais, na cantidade de un millón catrocentos setenta e un mil setecentos dezaseis euros (1.471.716 A) e con cargo as aplicacións orzamentarias: 16.03.212A.460.1 polo importe de cincocentos mil euros (500.000 A) e 16.02.212D.461.0 polo importe de novecentos setenta e un mil setecentos dezaseis euros (971.716 A) que figuran dotadas nos orzamentos xerais da Comunidade autónoma de Galicia para o ano 2002.
Segundo.-A presente modificación non afecta o prazo establecido na referida orde para a presentación de solicitudes.
Santiago de Compostela, 28 de maio de 2002.
Corina Porro Martínez
Conselleira de Asuntos Sociais
ORDE do 18 de xuño de 2002 pola que se autoriza a baixa no Rexistro de Escolas de Música e Danza da Comunidade Autónoma de Galicia da escola específica de música municipal Adaxe, da Cañiza (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/07/2002

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que se poderán cursar, en escolas específicas, estudios de música ou danza, que en ningún caso poderán conducir á obtención de títulos con validez académica ou profesional. Así mesmo, a Orde do 11 de marzo de 1993 (DOG do 22 de abril), regula as condicións de creación e funcionamento destas escolas na Comunidade Autónoma de Galicia.
Por outra banda, o Decreto 213/1998, do 10 de xullo (DOG do 23 de xullo), establece no seu artigo 1 que lle corresponden á Consellería de Educación e Ordenación Universitaria as competencias e funcións en materia de planificación, regulación e administración do ensino en toda a súa extensión.
A escola específica de música municipal Adaxe, da Cañiza (Pontevedra), foi inscrita no Rexistro de Escolas de Música e Danza da Comunidade Autónoma de Galicia pola Orde do 4 de marzo de 1997 (Diario Oficial de Galicia do 4 de abril).
O Concello da Cañiza, titular desta escola de música, solicita a baixa no citado rexistro por cesamento das súas actividades.
Cumpridos tódolos trámites regulamentarios e tendo en conta o anteriormente exposto, esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la baixa no Rexistro de Escolas de Música e Danza da Comunidade Autónoma de Galicia da escola específica de música municipal Adaxe, da Cañiza (Pontevedra), segundo os datos que figuran no anexo a esta orde.
Segundo.-Esta orde, que esgota a vía administrativa, poderá ser obxecto de recurso potestativo de reposición perante o conselleiro de Educación e Ordenación Universitaria, no prazo dun mes, contado a partir do día seguinte ó da publicación no Diario Oficial de Galicia, segundo o disposto na Lei 4/1999, do 13 de xaneiro (BOE do 14 de xaneiro), de modi
ficación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben os interesados poderán presentar directamente recurso contencioso-administrativo perante o Tribunal Superior de Xustiza de Galicia, no prazo de dous meses contados a partir do día seguinte ó da súa publicación, conforme se establece na Lei 29/1998, do 13 de xullo, reguladora da xurisdicción contencioso-administrativa (BOE do 14 de xullo).
Santiago de Compostela, 18 de xuño de 2002.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: A Cañiza.
Localidade: A Cañiza.
Enderezo: Casa da Cultura da Cañiza. Estrada nac. 120, s/n.
Código do centro: 36020121.
Titular: Concello da Cañiza.
Denominación xenérica: escola de música.
Denominación específica: municipal Adaxe.
Autorización de baixa no Rexistro de Escolas de Música e Danza da Comunidade Autónoma de Galicia por cesamento de actividades.
ORDE do 20 de maio de 2002 pola que se modifica a do 13 de novembro de 2001 pola que se crea a Comisión Técnica de Mantemento do Servicio Galego de Saúde.
CONSELLERÍA DE SANIDADE — I. DISPOSICIÓNS XERAIS — 13/06/2002

Por medio da Orde do 13 de novembro de 2001 creouse a Comisión Técnica de Mantemento do Servicio Galego de Saúde, coa composición e funcións axeitadas á estructura orgánica existente nese momento.
No artigo 16.2º d) do Decreto 45/2002, de 8 de febreiro, que recolle a nova estructura orgánica do Servicio Galego de Saúde, atribúese ó Servicio de Obras e Supervisión de Proxectos da Subdirección Xeral de Investimentos, a competencia de servir de apoio ó funcionamento da Comisión Técnica de Mantemento do Servicio Galego de Saúde.
Dada a modificación operada polo novo decreto de estructura que vimos de citar, cómpre modifica-la Orde do 13 de novembro de 2001 no que atinxe a súa composición.
Por todo o anterior,
DISPOÑO:
Artigo único
Modifícase o artigo 2 da Orde de 13 de novembro de 2001, que quedará redactado do xeito seguinte:
«Artigo 2º.-Composición.
A Comisión Técnica de Mantemento do Servicio Galego de Saúde estará composta polos seguintes membros:
Presidente: subdirector xeral de Investimentos do Sergas.
Vicepresidente: xefe do servicio de Obras e Supervisión de Proxectos.
Vocais: xefes dos servicios ou responsables de mantemento dos centros hospitalarios e de Atención Primaria do Sergas.
Secretario: actuará como secretario un dos xefes de servicio designados como vocais da comisión».
Santiago de Compostela, 20 de maio de 2002.
José María Hernández Cochón
Conselleiro de Sanidade
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 201/2002, do 13 de xuño, polo que se nomea rector magnífico da Universidade de Santiago de Compostela o profesor doutor Senén Barro Ameneiro.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 14/06/2002

A Lei orgánica 6/2001, do 21 de decembro, de universidades, no seu artigo 20, dispón que o rector será elixido pola comunidade universitaria e nomeado polo órgano correspondente da Comunidade Autónoma.
Do mesmo xeito, os estatutos da Universidade de Santiago de Compostela, aprobados por Decreto do 28 de novembro de 1997, dispoñen, no seu artigo 76 que o rector será nomeado pola Xunta de Galicia.
Recibido na Consellería de Educación e Ordenación Universitaria escrito da Universidade de Santiago de Compostela polo que se remite certificación na que consta que na sesión da Comisión Electoral Central do día 3 de xuño de 2002 foi proclamado rector electo con carácter definitivo o profesor doutor Senén Barro Ameneiro, cómpre, en cumprimento do disposto legalmente, proceder ó oportuno nomeamento.
Na súa virtude, en uso das atribucións que me confire a Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por instancia da Universidade de Santiago de Compostela, e por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día trece de xuño de dous mil dous,
DISPOÑO:
Artigo único.-Nomeo rector magnífico da Universidade de Santiago de Compostela o profesor doutor Senén Barro Ameneiro.
Santiago de Compostela, trece de xuño de dous mil dous.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 10 de maio de 2002, da Delegación Provincial da Coruña, pola que se dispón o depósito e a publicación, no Diario Oficial de Galicia, da revisión salarial do convenio colectivo da empresa El Pote, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/06/2002

Visto o expediente de revisión salarial do convenio colectivo da empresa El Pote, S.A. que tivo entrada nesta delegación provincial o día 3-5-2002, subscrito en representación da parte económica pola empresa e da parte social polo delegado de persoal o día 3-5-2002, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo, esta delegación provincial
ACORDA:
Primeiro.-Ordena-la súa inscripción no libro rexistro de convenios colectivos de traballo, existente nesta delegación provincial, e notificación ás representacións económica e social da comisión negociadora.
Segundo.-Ordena-lo depósito do citado acordo no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
A Coruña, 10 de maio de 2002.
Reyes Carabel Pedreira
Delegada provincial da Coruña
Acta
Na Coruña, ás doce horas do día 30 de abril de 2002, reúnese Javier Buján Chamorro, delegado de
persoal de El Pote, S.A., asistido por Nieves Montes, asesora de UGT, en representación dos traballadores da empresa.
Doutra parte, en representaicón de El Pote, S.A. o letrado Miguel Calderón Acero.
O obxecto da reunión é a revisión das táboas salariais do convenio do ano 2001.
En aplicación do disposto no artigo 7 do convenio para o ano 2001 e visto que o IPC real do dito ano foi do 2,7%, adóptase o seguinte acordo:
* Revisa-las táboas salariais de 2001 incrementándoas no 0,7%, con efecto do 1 de xaneiro de 2001, segundo o anexo que se incorpora nesta acta.
E non habendo outros asuntos que tratar, deuse por finalizada a reunión ás trece horas da data.
El Pote, S.A.
Revisión táboas salariais 2001
Categoría
Salario base mensual
Director
986,41 euros
Xefe de división
876,76 euros
Xefe de centro ou sucursal
766,34 euros
Xefe de sección
697,01 euros
Dependente maior
637,71 euros
Dependente 25 anos
590,57 euros
Dependente 22 anos
573,65 euros
Dependente con menos de 1 ano
547,85 euros
Axudante
547,85 euros
Oficial 1º administrativo
636,52 euros
Oficial 2º administrativo
590,57 euros
Auxiliar administrativo
557,51 euros
Decorador
697,01 euros
Axudante decoración e publicidade
590,57 euros
Escaparatista
690,13 euros
Montador de escaparates
590,57 euros
Profesional de oficio de 1ª
590,57 euros
Profesional de oficio de 2ª
573,65 euros
Mozo
557,51 euros
Complemento de transporte
58,50 euros
DECRETO 203/2002, do 23 de maio, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de ampliación e mellora do trazado na estrada provincial 0102 de Lema a Orto (concello de Cambre).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 17/06/2002

A Deputación Provincial da Coruña, en sesión que tivo lugar o día vintetrés de novembro de dous mil un, aprobou o proxecto de ampliación e mellora do trazado na estrada provincial 0102 de Lema a Orto e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día oito de maio de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala a Deputación Provincial da Coruña, a existencia de curvas perigosas con pequeno raio, edificacións e vivendas na beira da estrada, o estado do firme, o largo da calzada de dimensións inferiores ás necesidades dos vehículos, xunto coa intensidade media do tráfico, fai necesaria a actuación para evita-lo alto risco de accidentes.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintetrés de maio de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de ampliación e mellora do trazado na estrada provincial 0102 de Lema a Orto.
Santiago de Compostela, vintetrés de maio de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 13 de xuño de 2002 pola que se ordena a publicación do acordo do Consello da Xunta de Galicia do 13 de xuño de 2002, polo que se aproba a modificación da relación de postos de traballo da Consellería de Familia e Promoción do Emprego, Muller e Xuventude.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 14/06/2002

O Decreto 488/1997, do 26 de decembro (DOG do 20 de xaneiro de 1998) establece a estructura orgánica da Consellería de Familia e Promoción do Emprego, Muller e Xuventude.
A Resolución do 14 de setembro de 1998 (DOG do 22 de setembro) publica o acordo do Consello da Xunta de Galicia do 10 de setembro de 1998 polo que se aproba a relación de postos de traballo dos servicios periféricos da Consellería de Familia e Promoción do Emprego, Muller e Xuventude.
A entrada en vigor da Lei orgánica 5/2000, do 12 de xaneiro, reguladora da responsabilidade penal do menor supón para a Consellería de Familia e Promoción do Emprego, Muller e Xuventude, que é a competente na execución das medidas que se dicten ó abeiro desta lei, a reorganización dos recursos e da rede de centros de menores da propia consellería.
Neste sentido, por Orde do 3 de maio de 2002 (DOG do 7 de maio) autorízase o cesamento de actividades do centro de menores Xesús de Nazaret-Palavea (A Coruña) e polo Decreto 176/2002, do 10 de maio (DOG do 22 de maio) péchase o devandito centro.
Todo isto fai preciso modificar, por criterios organizativos e de xestión, a relación de postos de traballo
da Consellería de Familia e Promoción do Emprego, Muller e Xuventude adecuándose, así, ás necesidades reais e estructurais da citada consellería.
En consecuencia, por proposta do conselleiro da Presidencia, Relacións Institucionais e Administración Pública, oídas as organizacións sindicais presentes na Mesa Sectorial de Persoal Laboral da Comunidade Autónoma e a Comisión de Persoal, o Consello da Xunta de Galicia na súa reunión do día trece de xuño de dous mil dous, adoptou o seguinte
ACORDO:
Primeiro.-Modifica-la vixente relación de postos de traballo da Consellería de Familia e Promoción do Emprego, Muller e Xuventude, nos termos que se sinalan no anexo a este acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do trece de xuño de dous mil dous, relativo á modificación da relación de postos de traballo da Consellería de Familia e Promoción do Emprego, Muller e Xuventude, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 13 de xuño de 2002.
Jaime Pita Varela
Conselleiro da Presidencia, Relacións Institucionais
e Administración Pública
RESOLUCIÓN do 7 de xuño de 2002 pola que se modifica a do 28 de decembro de 2001, pola que se establecen as bases reguladoras que rexerán as axudas e subvencións para a creación de empresas e a integración laboral da muller como estímulo a mulleres emprendedoras de Galicia (programa Emega).
SERVICIO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 14/06/2002

A Resolución do 28 de decembro de 2001 (DOG nº 7, do 10 de xaneiro de 2002) do Servicio Galego de Promoción da Igualdade do Home e da Muller na súa exposición de motivos establece que as accións incluídas nesta resolución se financiarán con cargo á consignación orzamentaria 14.50.212A.470.0, recollida no orzamento da Comunidade Autónoma que se prorrogue para o ano 2002 e cos fondos reflectidos no marco comunitario de apoio da Unión Europea, a través do Fondo Social Europeo, e o importe global destinado a elas ascende a 1.600.645,49 A (266.325.000 de pesetas).
Coa data do 29 de abril de 2002 foi aprobada polo Parlamento galego a Lei 2/2002, de orzamentos xerais da Comunidade Autónoma de Galicia para o ano 2002, consignándose na aplicación referida un crédito de 2.179.098 euros destinados ás ditas axudas, polo que se considera axeitado modifica-la resolución de axudas e subvencións no que respecta á contía establecida para o financiamento, que resulta incrementada ata a cantidade sinalada na Lei de orzamentos do exercicio 2002.
De acordo con todo o anterior e no exercicio das facultades que teño atribuídas
DISPOÑO:
Artigo único.-Modifica-lo parágrafo oitavo da exposición de motivos da Resolución do 28 de decembro de 2001 pola que se establecen as bases reguladoras que rexerán as axudas e subvencións para a creación de empresas e a integración laboral da muller como estímulo a mulleres emprendedoras de Galicia (programa Emega), quedando a nova redacción da forma seguinte:
«As accións incluídas nesta resolución financiaranse con cargo á consignación orzamentaria 14.50.212A.470.0 recollida no orzamento da Comunidade Autónoma que se prorrogue para o ano 2002 e cos fondos reflectidos no marco comunitario de apoio da Unión Europea, a través do Fondo Social Europeo e o importe global destinado a elas ascende a 2.179.098 A (362.571.400 pesetas)».
Disposición derradeira
Única.-Esta resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 7 de xuño de 2002.
Aurora Montes Santa-Olalla
Directora xeral do Servicio Galego de Promoción da Igualdade do Home e da Muller
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 3 de xuño de 2002 que modifica a do 22 de febreiro de 2002, pola que se convocan axudas económicas para os proxectos e os traballos dos equipos de normalización lingüística dos centros privados (concertados e non concertados) da Comunidade Autónoma de Galicia que imparten ensinanzas de educación infantil, especial, de adultos, primaria, secundaria, bacharelato e formación profesional.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/06/2002

A Orde do 22 de febreiro de 2002, publicada no DOG do 21 de marzo de 2002, convoca axudas económicas para os proxectos e os traballos dos equipos de normalización lingüística dos centros privados (concertados e non concertados) da Comunidade Autónoma de Galicia que imparten ensinanzas de educación infantil, especial, de adultos, primaria, secundaria, bacharelato e formación profesional, co fin de axudar a que eses equipos poidan levar a cabo aqueles proxectos que incidan directamente na promoción do galego nas aulas, durante o curso 2001-2002.
Á vista das solicitudes presentadas polos centros privados (concertados e non concertados) e dado que a citada Orde do 22 de febreiro establece na súa disposición terceira: Esta contía poderá ser aumentada no caso de que exista crédito adecuado e suficiente na correspondente lei orzamentaria,
actualmente en trámite parlamentario, a Consellería de Educación e Ordenación Universitaria, unha vez publicada a Lei 2/2002, do 29 de abril, de orzamentos xerais da Comunidade Autónoma de Galicia para o ano 2002, e confirmada a existencia de crédito adecuado e suficiente na partida orzamentaria 07.06.353E.471.0, considera que para acada-los obxectivos citados é conveniente amplia-la dotación económica establecida na antedita orde.
Por todo o exposto, a Consellería de Educación e Ordenación Universitaria
DISPÓN:
Primeiro.-Amplíase a dotación económica establecida na disposición terceira da Orde do 22 de febreiro de 2002 pola que se convocan axudas económicas para os proxectos e os traballos dos equipos de normalización lingüística dos centros privados (concertados e non concertados) da Comunidade Autónoma de Galicia que imparten ensinanzas de educación infantil, especial, de adultos, primaria, secundaria, bacharelato e formación profesional, ata unha contía total de 60.101 A (sesenta mil cento un euros), con cargo á partida orzamentaria 07.06.353E.471.0, tal e como se fixa na Lei 2/2002, do 29 de abril, de orzamentos xerais da Comunidade Autónoma de Galicia para o ano 2002.
Segundo.-O prazo de presentación das solicitudes será de 20 días hábiles, contados a partir do día seguinte ó da publicación desta orde no DOG.
Santiago de Compostela, 3 de xuño de 2002.
Celso Currás Fernández
Conselleiro de Educación e Ordenación Universitaria
SERVICIO GALEGO DE PROMOCIÓN DA IGUALDADE DO HOME
E DA MULLER
RESOLUCIÓN do 7 de xuño de 2002 pola que se ordena a publicación do acordo do Consello da Xunta de Galicia do 6 de xuño de 2002, polo que se modifica a relación de postos de traballo da Consellería de Pesca e Asuntos Marítimos.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 14/06/2002

A necesidade de adecua-lo cadro de persoal da Consellería de Pesca e Asuntos Marítimos ás súas necesidades de funcionamento fai necesario modifica-la relación de postos de traballo dos sevicios centrais e periféricos da consellería.
En consecuencia, por proposta do conselleiro da Consellería da Presidencia, Relacións Institucionais e Administración Pública, oídas as organizacións sindicais presentes nas mesas sectoriais de Funcionarios e de Persoal Laboral e na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día seis de xuño de dous mil dous, adoptou o seguinte
ACORDO:
Primeiro.-Modifica-la vixente relación de postos de traballo da Consellería de Pesca e Asuntos Marítimos nos termos que se sinalan nos anexos a este acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do seis de xuño de dous mil dous, relativo á modificación da relación de postos de traballo da Consellería de Pesca e Asuntos Marítimos, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 7 de xuño de 2002.
Jaime Pita Varela
Conselleiro da Presidencia, Relacións
Institucionais e Administración Pública
RESOLUCIÓN do 7 de xuño de 2002 pola que se ordena a publicación do acordo do Consello da Xunta de Galicia do 6 de xuño de 2002, polo que se aproba modificación da relación de postos de traballo da Consellería da Presidencia, Relacións Institucionais e Administración Pública (Secretaría Xeral de Investigación e Desenvolvemento e INEF).
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 14/06/2002

A necesidade de adecua-lo cadro de persoal da Secretaría Xeral de Investigación e Desenvolvemento e do INEF de Galicia ás súas necesidades de funcionamento fai necesario modifica-la relación de postos de traballo destas.
En consecuencia, por proposta do conselleiro da Consellería da Presidencia, Relacións Institucionais e Administración Pública, oídas as organizacións sindicais presentes na Mesa Sectorial de Persoal Laboral e na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día seis de xuño de dous mil dous, adoptou o seguinte
ACORDO:
Primeiro.-Modifica-la vixente relación de postos de traballo da Consellería da Presidencia, Relacións Institucionais e Administración Pública, nos termos que se sinalan nos anexos a este acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Terceiro.-Clasificar como postos de libre designación, de acordo coas motivacións que se especifican, os seguintes:
Código
Denominación
Motivación
PR.P11.00.000.15770.001
Secretario/a do/a secretario/a xeral
Artigo 6 da orde da Consellería da Presidencia e Administración Pública do 21 de novembro de 1989 (DOG nº 232, do 4 de decembro). Postos de confianza.
PR.P11.00.002.15770.015
Sección de Habilitación
Posto de especial responsabilidade polo manexo de fondos públicos.
Visto o acordo adoptado polo Consello da Xunta de Galicia na súa reunión do seis de xuño de dous mil dous, relativo á modificación da relación de postos de traballo da Consellería da Presidencia, Relacións Institucionais e Administración Pública (Secretaría Xeral de Investigación e Desenvolvemento e INEF), coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 7 de xuño de 2002.
Jaime Pita Varela
Conselleiro da Presidencia, Relacións
Institucionais e Administración Pública
CORRECCIÓN de erros.-Orde do 26 de marzo de 2002 pola que se convocan bolsas de formación en biblioteconomía mediante a colaboración titoriada en diversos centros bibliotecarios.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 13/06/2002

Advertido erro na Orde do 26 de marzo de 2002 pola que se convocan bolsas de formación en biblioteconomía mediante a colaboración titoriada en diversos centros bibliotecarios, publicada no DOG nº 86, do 6 de maio de 2002, na páxina 6.435, corríxese o artigo 1º, parágrafo 1.1, onde di: «por un importe cento vintecatro mil catrocentos dez (124.410) euros», debe dicir: «por un importe de cento vintecatro mil catrocentos (124.400) euros».
CORRECCIÓN de erros.-Orde do 25 de abril de 2002 pola que se acorda a cesión de bens mobles automóbiles propiedade do Servicio Galego de Saúde a favor de determinados concellos.
CONSELLERÍA DE SANIDADE — III. OUTRAS DISPOSICIÓNS — 17/06/2002

Advertido erro na devandita orde, publicada no DOG nº 99, do 24 de maio de 2002, cómpre face-la seguinte corrección:
No anexo da orde, na «relación de vehículos», «no Concello de Riós» onde di: «Nissan Vanette C-5388-AV» debe dicir: «Nissan Vanette OR-9538-J».
ORDE do 21 de maio de 2002 pola que se fai pública a validación do curso de especialidade en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/06/2002

A Orde do 26 de novembro de 1993 (DOG do 23 de decembro), no seu artigo 2º establece que se lles validará o curso de especialidade en lingua galega ós licenciados en filoloxía e ós diplomados en EXB polas escolas universitarias de formación do profesorado de EXB, que estean en posesión dos certificados do ciclo elemental e do ciclo superior de galego das escolas oficiais de idiomas.
Por iso,
DISPOÑO:
Artigo 1º
Concede-la validación do curso de especialidade en lingua galega ás persoas que se relacionan a
seguir, por reuniren os requisitos establecidos no artigo 2 da Orde do 26 de novembro de 1993:
Mª Nieves Honrado Juan (10192498).
Mª Montserrat Vaqueiro Romero (35563547).
Mónica Magdalena Alfonso (76864920).
Ana Rodríguez Fontenla (76823185).
Artigo 2º
A Consellería de Educación e Ordenación Universitaria expedirálle-los correspondentes diplomas.
Disposición derradeira
Facúltase a Dirección Xeral de Política Lingüística da Consellería de Educación e Ordenación Universitaria para o desenvolvemento desta orde.
Santiago de Compostela, 21 de maio de 2002.
Celso Currás Fernández
Conselleiro de Educación e Ordenación Universitaria
ORDE do 22 de maio de 2002 pola que se declara a alienabilidade dun predio pertencente ó fondo de terras da zona de concentración parcelaria de San Fiz e Santo André de Illobre (número 554), Vedra-A Coruña.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 18/06/2002

Por acta complementaria de reorganización da propiedade da zona de concentración parcelaria de San Fiz e Santo André de Illobre, Vedra-A Coruña, en data do 24 de setembro de 1996, pasaron á titularidade da Comunidade Autónoma de Galicia as terras sobrantes da zona de concentración parcelaria de referencia, entre as que se atopa o predio nº 554.
Unha vez obtida a inscrición no correspondente rexistro da propiedade do dito ben inmoble, procede declara-la súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e o artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilita-lo tráfico deste ben patrimonial.
En virtude do anteriormente exposto, tendo en conta a memoria xustificativa da Secretaría Xeral da Consellería de Política Agroalimentaria e Desenvolvemento Rural e logo do informe favorable da Consellería de Economía e Facenda,
DISPOÑO
Artigo único.-Declárase a alienabilidade do ben inmoble que se describe: predio nº 554 da zona de concentración parcelaria da parroquia de San Fiz e Santo André de Illobre, municipio de Vedra, que ten unha superficie de 6.370 m, que estrema: norte, Carmen Tato Collazo (555) e outros propietarios (557, 558-1, 558-2, 559 e 560); sur, zona excluída; leste, zona excluída; oeste, camiño. Inscrito no Rexistro da Propiedade de Santiago de Compostela nº 1, no tomo 1.267, libro 121, folio 178, predio nº 13.222.
Santiago de Compostela, 22 de maio de 2002.
Juan Miguel Diz Guedes
Conselleiro de Política Agroalimentaria e
Desenvolvemento Rural
ORDE do 16 de maio de 2002 pola que se fixa o prezo de venda ó público de diversas publicacións.
CONSELLERÍA DE SANIDADE — III. OUTRAS DISPOSICIÓNS — 18/06/2002

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Estes prezos entenderanse, con IVE incluído.
Santiago de Compostela, 16 de maio de 2002.
José María Hernández Cochón
Conselleiro de Sanidade
ANEXO
* Xornadas sobre atención farmacéutica. Presente e futuro da atención farmacéutica: 9,15 euros.
* Guía sobre evidencia científica para la evaluación de tecnologías en internet: 15,3 euros.
* Manual de reanimación cardiopulmonar básica en nenos: 6,05 euros.